****

 **Πάτρα, 10/06/2024**

**ΔΗΜΟΣ ΠΑΤΡΕΩΝ**

**ΑΝΤΙΔΗΜΑΡΧΙΑ ΑΘΛΗΤΙΣΜΟΥ,** **ΠΕΡΙΒΑΛΛΟΝΤΟΣ,**

**ΕΝΕΡΓΕΙΑΣ & ΠΡΑΣΙΝΟΥ**

**ΤΜΗΜΑ ΑΘΛΗΣΗΣ, ΠΟΛΙΤΙΣΜΟΥ & ΝΕΑΣ ΓΕΝΙΑΣ**

**ΤΗΛ. 2610313404**

**ΗΛΕΚΤ.ΤΑΧ/ΜΕΙΟ:** **onap@otenet.gr**

 **Προς: Ερασιτεχνικούς Αθλητικούς Συλλόγους Δήμου Πατρέων**

**ΘΕΜΑ: «Παραχώρηση περιορισμένης και περιοδικής χρήσης Δημοτικών Αθλητικών Εγκαταστάσεων σε ερασιτεχνικούς Αθλητικούς Συλλόγους για την αγωνιστική περίοδο 2024-2025»**

 Η Αντιδημαρχία Αθλητισμού, Περιβάλλοντος, Ενέργειας και Πρασίνου, η Διοικούσα Επιτροπή Κλειστών γυμναστήριων (**Λ**αδόπουλου, **Α**λεξιώτισσας, **Ρ**οΐτικων) και η Διοικούσα Επιτροπή των Ποδοσφαιρικών γηπέδων του Δήμου Πατρέων, καλούν τα σωματεία που επιθυμούν να κάνουν χρήση των Δημοτικών αθλητικών εγκαταστάσεων (για προπονήσεις και έδρα) κατά την αγωνιστική περίοδο 2024 – 2025, να **υποβάλλουν σχετική αίτησή τους** στο **Τμήμα Άθλησης Πολιτισμού & Νέας Γενιάς**.

 Σύμφωνα με το άρθρο 65 του Ν. 3852/2010, **δύναται** η παραχώρηση περιορισμένης και περιοδικής χρήσης Δημοτικών Αθλητικών Εγκαταστάσεων σε Αθλητικούς Συλλόγους με σκοπό την προετοιμασία, την προγύμναση και τη διεξαγωγή αγώνων (φιλικών και επίσημων) κατόπιν όμως **συγκεκριμένου αιτήματος** που πρέπει να γίνει προς τον Δήμο Πατρέων και μετέπειτα έγκρισής του από το  **Δημοτικό Συμβούλιο.** Επειδή σύμφωνα με το νόμο 4735/2020 **(**ΦΕΚ 197/Α/12-10-2020), **άρθρο 66 παρ.2,** αθλητικό σωματείο που δεν φέρει την ειδική αθλητική αναγνώριση του άρθρου 8 του ν. [2725/1999](https://www.e-nomothesia.gr/tags.html?tag=2725%2F1999) (Α΄ 121) και δεν έχει εγγραφεί στο ηλεκτρονικό μητρώο αθλητικών σωματείων του άρθρου 142 του ν. [4714/2020](https://www.e-nomothesia.gr/tags.html?tag=4714%2F2020) (Α΄ 148), δεν μπορεί να χρησιμοποιεί αθλητικές εγκαταστάσεις που ανήκουν σε ΟΤΑ α΄ και β΄ βαθμού παρακαλούμε τα Σωματεία που έχουν εκκρεμότητα να την τακτοποιήσουν μέχρι την έναρξη των
αγωνιστικών τους υποχρεώσεων.

Άρα τα σωματεία που επιθυμούν να κάνουν χρήση των Δημοτικών αθλητικών εγκαταστάσεων: α) **ποδοσφαίρου (Ρίου, Βραχναιίκων**, **Σαραβαλίου, Ζαρουχλεϊκων, Μιντιλογλίου, Ροϊτίκων, Πετρωτού)** β) κλειστά γήπεδα **καλαθοσφαίρισης-πετοσφαίρισης** (**Ροϊτίκων και Παν.Αλεξιώτισσας**) γ) **στίβου** (στο συγκρότημα **Λαδόπουλου),** δ) **ρυθμικής και ενόργανης γυμναστικής** (στο συγκρότημα **Λαδόπουλου)**, κατά την αγωνιστική περίοδο 2024–2025, πρέπει να απευθυνθούν **ηλεκτρονικά** με αίτησή τους στο ηλεκτρονικό ταχυδρομείο του **κεντρικού πρωτοκόλλου του Δήμου** (**protodp@patras.gr**) από **10/06/2024 έως και 28/06/2024**.

 Νέα σωματεία ή σωματεία που έχουν αλλαγές στο καταστατικό τους υποχρεούνται να καταθέσουν αντίγραφό του. **Τονίζεται ότι τα σωματεία θα πρέπει οπωσδήποτε να καταθέσουν αίτηση για να δικαιούνται χρήση των δημοτικών αθλητικών εγκαταστάσεων.**

Eπισυνάπτεται και αντίγραφο αίτησης.

 **Ο ΑΝΤΙΔΗΜΑΡΧΟΣ**

 **ΠΕΤΡΟΠΟΥΛΟΣ ΠΑΝΑΓΙΩΤΗΣ**

**KOINΟΠΟΙΗΣΗ:**

**-ΣΕΓΑΣ ΒΟΡ.ΠΕΛ/ΣΟΥ**

**-ΑΕΣΓΔΕ-ΕΓΟ**

**-ΕΠΣΑ**

**-ΕΣΚΑ-Η**

**-ΕΣΠΕΠ**

**-ΕΡΑΣΙΤΕΧΝΙΚΟΥΣ ΑΘΛΗΤΙΚΟΥΣ ΣΥΛΛΟΓΟΥΣ**